King of Boys

King of Boys jẹ́ fíìmù orílẹ̀-èdè Nàìjíríà tí ó jáde ní ọdún 2018 tí ó dálé lórí ọ̀ràn dídá àti ìjàkadì fún agbára àti ipò. Kemi Adetiba ló kọ fíìmù yìí, òun sì ni ó darí rẹ̀ tí ó sì gbe jáde pẹ̀lú. Fíìmù yìí jẹ́ fíìmù ẹlẹ́ẹ̀kejì tí arábìnrin Kemi Adetiba gbé jáde lẹ́yìn tí ó gbé The Wedding Party jáde. Fíìmù yìí tún so arábìnrin yìí papọ̀ mọ́ Adesua Etomi àti Sola Sobowale lẹ́ẹ̀kan si lẹ́yìn tí wọ́n jọ ṣiṣẹ́ lórí fíìmù The Wedding Party. Fíìmù yìí dojúkọ rògbòdìyàn tí ó wáyé láti pasẹ̀ ìjàkadì fún agbára. Àwọn olórin bíi Illbliss àti Reminisce kópa nínú fíìmù yìí. Àwọn akópa mìíràn ni Paul Sambo, Osas Ajibade, Toni Tones, Sani Muazu, Demola Adedoyin àti Akin Lewis.

Ètò Eré
King of Boys sọ̀rọ̀ nípa ìtàn arábìnrin Alhaja Eniola Salami tí Sola Sobowale ṣe, ó jẹ́ obìnrin oníṣòwò àti ẹlẹ́yinjúàánú pẹ̀lú ọjọ́ iwájú tó dáa nínú ètò òṣèlú. Ó bẹ̀rẹ̀ sí ní ja ìjàkadì fún ipò àti agbára, èyí sì mú ìbẹ̀rùbojo bá gbogbo ohun tó yí i ká nítorí ìwà ọ́kánjúà fún ipò òṣèlú. Akitiyan láti borí èyí mu kí ó bá ara rẹ̀ nípò àìrẹ́nigbẹ́kẹ̀lé, èyí sì sọ ọ́ di àìláàánú èèyàn.
 Àwọn Akópa 
Sola Sobowale bíi Alhaja Eniola Salami
Adesua Etomi bíi Kemi Salami
Jide Kosoko bíi Alhaji Salami
Osas Ighodaro bíi Sade Bello
Illbliss bíi Odogwu Malay
Reminisce bíi Makanaki
Toni Tones bíi Young Salami
Akin Lewis bíi Aare Akinwade
Demola Adedoyin bíi Kitan Salami
Sani Mu'azu bíi Inspector Shehu
Paul Sambo bíi Nurudeen Gobir
Sharon Ooja bíi Amaka
Jumoke George bíi Party Gossip 1

Àwọn Ìtọ́kasí